משה 
יושבת שם למעלה ; אלילת המזל ; גלגל היא מגלגלת ; מיהו בר המזל? מיהו בר המזל? ; ולמטה יום חדש, משה קם לעבודה ; מפשפש בכיסיו אם נותרה פרוטה ; אצל מזל מהפיס בדוכן שבפינה ; טוּר אחד הוא ממלא בפסיפס האשליה. ; יושבת לה למעלה ; אלילת המזל ; לא, היום לא מתחשק לה ; לגלגל את הגלגל. ; ולמטה משה את יומו מזיע ; בהפסקת התה עם הסנדוויץ' הקטן ; מה הוא יעשה עם הכסף שירוויח ; לאן ייסע, לאן? ... אולי ל... אולי ל... ; כך עוברות על משה השנים ; עם אישה וּמשכנתא, שלושה ילדים ; ועם מזל מהפיס בדוכן שבפינה ; זו כבר לא מסורת, זו אמונה טפלה. ; וכשמשה יודע שיומו קרב ; צוואה עורך לילדיו כותב ; שאצל מזל מהפיס בדוכן שבפינה ; יש לו טור קבוע, זאת הירושה. ; יושבת שם למעלה ; אלילת המזל ; לא יודעת שיש משה ; מגלגלת גלגל ; מיהו בר המזל... מיהו בר המזל...; 